تورکیه-‌نین بیرلشمیش میللت‌لر تشکیلاتینداکی دایمی نوماینده‌سی سفیر صدات اؤنال ترور تشکیلات‌لاری‌نین میللی تهلوکه‌سیزلیگه بیرباشا و گؤزلنیلن تهدیدلره قارشی بمت تهلوکه‌سیزلیک شوراسی‌نین قطعنامه لرینه اویغون اولا‌راق تورکیه-‌نین اؤزونومودافعه حقوقون‌دان ایستیفاده ائتمه‌یه داوام ائدجگینی بیلدیریب.
بمت تهلوکه‌سیزلیک شوراسیندا کئچیریلن سوریه اوتوروموندا چیخیشیندا تورکیه سفیری دئییب: "بمت عمومی مجلیسی‌نین 78-جی ایجلاسیندا اؤلکه باشچی‌لاری اولوسلار آراسی باریش و تهلوکه‌سیزلیگه تأثیر ائدن مؤوضوع لاری موذاکیره ائتدی‌لر، لاکین 12 ایللیک سوریه بحرانینا لازیمی اونجه لیک وئریلمه‌دی. سوریه-دده آکتیو قارشیدورما‌لار هله ده داوام ائدیر. جمعیتده وضعیت پیسلشیب. اؤلکه درین اقتصادی محرومیت و اینسانی بحرانلا اوز-اوزه‌دیر. فوریه آییندا باش وئرن زلز‌له‌لر وضعیتی داها دا آغیرلاشدیریب. موناقیشه‌نین باشلانغیجیندان بو یانا یوز مین‌لرله آدام حیاتینی ایتیریب. میلیون‌لارلا اینسان ائولرینی ترک ائتمک مجبوریتینده قالیب. عینی درجه‌ده ناراحات ائدیجی بیر مسئله اؤلکه‌نین اراضی بوتؤو‌لوگونون ایلک نؤوبه‌ده پ.کا.کا/ی.پ.گ کیمی ترور تشکیلات‌لاری طرفیندن تهدید آلتیندا اولماسی‌دیر.
سوریه بحرانی‌نین هرطرف‌لی حلی اوچون عینی واختدا آتیلما‌لی آددیم‌لار وار: بمت تهلوکه‌سیزلیک شوراسی‌نین 2254 سایلی قطعنامه‌سینه اویغون اولا‌راق سیاسی پروسه‌سی جانلان‌دیرماق، ترور تشکیلات‌لاری‌نین شر و بولوجو گوندم‌لرینی پوزماق، سوریه-نین اراضی بوتؤو‌لوگونو و بیرلیگینی قوروماق، سوریه-‌لی قاچقین‌لارین تهلوکه‌سیز، کؤنول‌لو و لیاقتله قاییتما‌لاری اوچون شرایطین یارادیلماسی.
سوریه-ده ترور تشکیلات‌لاری‌نین مؤوجودلوغو هم اؤلکه، هم قونشولاری - تورکیه و بؤلگه اوچون بؤیوک تهلوکه یارادیب. بوتون طرف‌لری سوریه-نین گله‌جگینده یئری اولمایان بو بولوجو بیرلشمه‌لرله واحید و اوزونموددت‌لی بیر یاناشما ایله علاقه‌لری کسمه‌یه چاغیریریق.
تورکیه-‌نین سوریه-ده فعالیت گؤسترن ترور تشکیلات‌لاری طرفیندن میللی تهلوکه‌سیزلیگینه بیرباشا و گؤزلنیلمز تهدیدلره قارشی لازیمی تدبیرلر گؤرمک حقوقو وار. بمت نظامنامه‌سی‌نین 51-جی ماده‌سینه و بمت تهلوکه‌سیزلیک شوراسی‌نین مووافیق قطعنامه لرینه اویغون اولا‌راق تورکیه اؤزونو ساوونما اوچون بوتون حاق‌لارینی حیاتا کئچیرمه‌یه داوام ائده‌جک.
